Om undersøgelsen:

Undersøgelsen er foretaget af et forskerhold på Københavns Universitet og Aarhus Universitet og er et listeeksperiment om social distance til politiske modstandere.

1.864 respondenter har svaret på en liste af spørgsmål blandt andet om partipolitisk tilhørsforhold og velvilje til at have en person af en anden politisk observans som nabo. Respondenterne er også blevet spurgt ind til, om de ønsker at have en indvandrer som nabo.

Svarene er indhentet i 2017, hvorfor der ikke optræder vælgere fra Stram Kurs og Nye Borgerlige i undersøgelsen.

DR Nyheder har bedt lektor Klaus Levinsen, Institut for Sociologi, Miljø og Erhvervsøkonomi, SDU, om at læse undersøgelsen igennem. Han fortæller, at undersøgelsen er korrekt foretaget, og der er er ingen grund til at betvivle de overordnede konklusioner i den. Han fremhæver, at signifikansen af undersøgelsen er størst, når det handler om røde vælgere, der ikke vil bo ved siden af blå.

DR Nyheder har også forklaret om undersøgelsen til Kim Schrøder, professor, Institut for Kommunikation og Humanistisk Videnskab på RUC, der vurderer, at det er en gængs måde at foretage sådanne undersøgelser på, det er en metode, der særligt er brugt i naturvidenskabelige undersøgelser. Han har ikke læst forskningsartiklen.